title: Регламент за изпълнение (ЕС) № 110/2012 на Комисията от 9 февруари 2012 година за изменение на приложение II към Решение 2007/777/ЕО и приложение I към Регламент (ЕО) № 798/2008 по отношение на вписванията за Южна Африка в списъците на трети държави или части от тях  текст от значение за ЕИП

text:
               10.2.2012

               BG

               Официален вестник на Европейския съюз

               L 37/50

         РЕГЛАМЕНТ ЗА ИЗПЪЛНЕНИЕ (ЕС) № 110/2012 НА КОМИСИЯТА
   от 9 февруари 2012 година
   за изменение на приложение II към Решение 2007/777/ЕО и приложение I към Регламент (ЕО) № 798/2008 по отношение на вписванията за Южна Африка в списъците на трети държави или части от тях
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Директива 2002/99/ЕО на Съвета от 16 декември 2002 г. за установяване на ветеринарно-санитарни правила, регулиращи производството, преработката, разпространението и пускането на пазара на продукти от животински произход за консумация от човека (1), и по-специално член 8, уводното изречение, член 8, точка 1, алинея първа и член 8, точка 4 от нея,
   като взе предвид Директива 2009/158/ЕО на Съвета от 30 ноември 2009 г. относно ветеринарно-санитарните изисквания за вътреобщностната търговия и вноса от трети държави на домашни птици и яйца за люпене (2), и по специално член 23, параграф 1 и член 24, параграф 2 от нея,
   като има предвид, че:

               (1)

               С Решение 2007/777/ЕО на Комисията от 29 ноември 2007 г. за определяне на ветеринарно-санитарни и здравни изисквания и образци на сертификати за внос от трети страни на определени месни продукти и обработени стомаси, пикочни мехури и черва за консумация от човека и за отмяна на Решение 2005/432/ЕО (3) се определят правила за вноса в Съюза и транзита и складирането в Съюза на пратки от месни продукти и пратки от обработени стомаси, пикочни мехури и черва, определени в Регламент (ЕО) № 853/2004 на Европейския парламент и на Съвета от 29 април 2004 г. относно определяне на специфични хигиенни правила за храните от животински произход (4).

               (2)

               С Решение 2007/777/ЕО се определят също списъци на трети държави и части от тях, от които се разрешава такъв внос, транзит и складиране в Съюза, както и образците на здравни и ветеринарно-санитарни сертификати и разпоредбите по отношение на произхода и видовете обработка, които се изискват за посочените внасяни продукти.

               (3)

               С Регламент (ЕО) № 798/2008 на Комисията от 8 август 2008 г. за установяване на списък от трети страни, територии, зони или подразделения, от които са разрешени вносът и транзитът през Общността на домашни птици и продукти от домашни птици, и относно изискванията за ветеринарно сертифициране (5) се определят изискванията за ветеринарно сертифициране по отношение на вноса и транзита, в това число складирането при транзит, през Съюза на домашни птици, яйца за люпене, еднодневни пилета и яйца, свободни от определени патогени, както и на месо, мляно месо и механично отделено месо от домашни птици, включително от щраусови птици и пернат дивеч, яйца и яйчни продукти. В посочения регламент се предвижда посочените стоки да бъдат внасяни в Съюза само от трети държави, територии, зони или подразделения, изброени в част 1 на приложение I към същия регламент.

               (4)

               Също така в Регламент (ЕО) № 798/2008 се определят условията, при които дадена трета държава, територия, зона или подразделение се считат за незасегнати от високопатогенна инфлуенца по птиците (ВПИП), както и изискванията за ветеринарно сертифициране в това отношение за стоки, предназначени за внос в Съюза.

               (5)

               През април 2011 г. Южна Африка уведоми Комисията за възникване на огнище на високопатогенна инфлуенца по птиците (ВПИП) на своята територия. Вследствие на това Решение 2007/777/ЕО и Регламент (ЕО) № 798/2008 бяха изменени с Регламент за изпълнение (ЕС) № 536/2011 на Комисията (6) с цел да се предвидят определени специфични видове обработка на внасяните от посочената трета държава предназначени за консумация от човека месни продукти, обработени стомаси, пикочни мехури и черва, получени от месо на отглеждани в стопанства щраусови птици, и на пастърма и пастьоризирани месни продукти от месо на отглеждани в стопанство пернат дивеч, щраусови птици и дивечови птици, или съдържащи такова месо.

               (6)

               Освен това вносът в Съюза на щраусови птици за отглеждане или разплод, на еднодневни пилета, яйца за люпене и месо от щраусови птици от цялата територия на Южна Африка, обхваната от Регламент (ЕО) № 798/2008, беше забранен от датата, на която бе потвърдено възникването на огнище на ВПИП — 9 април 2011 г.

               (7)

               След влизането в сила на Регламент за изпълнение (ЕС) № 536/2011 Южна Африка подаде до Комисията информация за предприетите мерки за контрол и за развитието на епидемиологичната обстановка във връзка с възникналото огнище на ВПИП. Предприетите от Южна Африка усилия за надзор и контрол на болестта бяха оценени като достатъчни, за да се гарантира, че посочената държава е в състояние да ограничи разпространението на болестта до определена област.

               (8)

               Вследствие на това Решение 2007/777/ЕО и Регламент (ЕО) № 798/2008 бяха изменени с Регламент за изпълнение (ЕС) № 991/2011 на Комисията (7). С изменението беше отново разрешен вносът в Съюза на месо от щраусови птици и на определени месни продукти от частта на Южна Африка, за която не се отнасят ветеринарно-медицинските ограничения (ZA-2). Регламент за изпълнение (ЕС) № 991/2011 влезе в сила на 9 октомври 2011 г.

               (9)

               След две последователни изменения, с различните части на приложение II към решение 2007/777/ЕО понастоящем се определя, че от територията ZA-2 в Южна Африка е разрешен вносът в Съюза на пратки месни продукти, обработени стомаси, пикочни мехури и черва, предназначени за консумация от човека, на пастърма и пастьоризирани месни продукти от домашни птици, пернат дивеч, отглеждан в стопанство, включително щраусови птици, и пернат дивеч, които са били подложени на специфичната обработка, определена в посоченото приложение.

               (10)

               Освен това от влизането в сила на Регламент за изпълнение (ЕС) № 991/2011 от територията ZA-2, посочена в част 1 от приложение I към Регламент (ЕО) 798/2008, понастоящем е разрешен вносът в Съюза на месо от щраусови птици.

               (11)

               На 13 октомври 2011 г. Южна Африка уведоми Комисията за подозирано възникване на огнище на ВПИП в област, която по-рано е смятана за незасегната от посочената болест. Южна Африка уведоми Комисията също и че с оглед на посоченото подозрение е забранила изпращането на пратки месо от щраусови птици и определени продукти от месо от щраусови птици към Съюза.

               (12)

               На 14 ноември 2011 г. Южна Африка извести Световната организация за здравеопазване на животните (OIE) за възникването на огнища на ВПИП извън засегнатата област, определена от Южна Африка и призната в Регламент (ЕС) № 991/2011. Следователно вече цялата територия на посочената трета държава трябва да се разглежда като засегната от ВПИП.

               (13)

               Като се има предвид неблагоприятното развитие на свързаната с болестта обстановка в Южна Африка и за да се избегнат недоразумения по отношение на стоките, произведени преди да бъде потвърдено неотдавнашното възникване на огнище на ВПИП, е подходящо да се измени вписването за Южна Африка в част 1 на приложение I към Регламент (ЕО) № 798/2008, за да се забрани вносът в Съюза на месо от щраусови птици и да се обозначи датата, на която е потвърдено първото възникване на огнище на ВПИП — 9 април 2011 г. — като „крайна дата“ в графа 6А в посочената част.

               (14)

               Освен това вследствие на епидемията от ВПИП територията ZA-2 от Южна Африка вече не отговаря на ветеринарно-санитарните условия за прилагане на „обработка А“ към стоки, получени от месо или съдържащи такова от отглеждани в стопанства щраусови птици или обработени стомаси, пикочни мехури и черва от щраусови птици за консумация от човека, включени в част 2 от приложение II към Решение 2007/777/ЕО, и за прилагане на „обработка E“ към пастърма и пастьоризирани месни продукти, получени от месо или съдържащи такова от домашни птици, пернат дивеч, отгледан в стопанство, щраусови и дивечови птици, посочени в част 3 от посоченото приложение. Тези обработки са недостатъчни за отстраняването на ветеринарно-санитарните рискове, свързани с посочените стоки. Поради това е необходимо да изменят вписването за Южна Африка по отношение на територията ZA-2 в част 1 на приложение II към Решение 2007/777/ЕО и вписванията за Южна Африка в части 2 и 3 на посоченото приложение, за да се предвиди подходяща обработка на стоките.

               (15)

               Поради това Решение 2007/777/ЕО и Регламент (ЕО) № 798/2008 следва да бъдат съответно изменени.

               (16)

               Мерките, предвидени в настоящия регламент, са в съответствие със становището на Постоянния комитет по хранителната верига и здравето на животните,

         ПРИЕ НАСТОЯЩИЯ РЕГЛАМЕНТ:
   Член 1
   Приложение II към Решение 2007/777/ЕО се изменя в съответствие с приложение I към настоящия регламент.
   Член 2
   Приложение I към Регламент (ЕО) № 798/2008 се изменя в съответствие с приложение II към настоящия регламент.
   Член 3
   Настоящият регламент влиза в сила на третия ден след публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 9 февруари 2012 година.

            За Комисията

            Председател

         José Manuel BARROSO

      (1)  ОВ L 18, 23.1.2003 г., стр. 11.

      (2)  ОВ L 343, 22.12.2009 г., стр. 74.

      (3)  ОВ L 312, 30.11.2007 г., стр. 49.

      (4)  ОВ L 139, 30.4.2004 г., стр. 55.

      (5)  ОВ L 226, 23.8.2008 г., стр. 1.

      (6)  ОВ L 147, 2.6.2011 г., стр. 1.

      (7)  ОВ L 261, 6.10.2011 г., стр. 19.

      ПРИЛОЖЕНИЕ I
      Приложение II към Решение 2007/777/ЕО се изменя, както следва:

                  (1)

                  В част 1, във вписването за Южна Африка вписването „ZA-2“ се заличава.

                  (2)

                  Част 2 се изменя, както следва:

                              а)

                              вписването „ZA-0“ за Южна Африка се заменя със следното:

                                          „ZA

                                          Южна Африка (1)

                                          C

                                          C

                                          C

                                          A

                                          D

                                          D

                                          A

                                          C

                                          C

                                          A

                                          A

                                          D

                                          XXX“

                              б)

                              Вписването „ZA-2“ се заличава.

                  (3)

                  в част 3 вписването за Южна Африка се заменя със следното:

                              „ZA

                              Южна Африка

                              XXX

                              XXX

                              XXX

                              XXX

                              D

                              D

                              A

                              XXX

                              XXX

                              A

                              A

                              D

                              XXX

                              Южна Африка ZA-1

                              E

                              E

                              XXX

                              XXX

                              XXX

                              XXX

                              A

                              E

                              XXX

                              A

                              A

                              XXX

                              XXX“

      ПРИЛОЖЕНИЕ II
      В част 1 от приложение I към Регламент (ЕО) № 798/2008 вписването за Южна Африка се заменя със следното:

                     „ZA — Южна Африка

                     ZA-0

                     Цялата държава

                     SPF

                     EP, E

                     S4“

                     BPR

                     I

                     P2

                     9.4.2011 г.

                     A

                     DOR

                     II

                     HER

                     III

                     RAT

                     VII

                     P2

                     9.4.2011 г.


title: Регламент за изпълнение (ЕС) 2015/1484 на Комисията от 1 септември 2015 година за установяване на стандартни стойности при внос с цел определяне на входната цена на някои плодове и зеленчуци

text:
               2.9.2015

               BG

               Официален вестник на Европейския съюз

               L 228/11

         РЕГЛАМЕНТ ЗА ИЗПЪЛНЕНИЕ (ЕС) 2015/1484 НА КОМИСИЯТА
   от 1 септември 2015 година
   за установяване на стандартни стойности при внос с цел определяне на входната цена на някои плодове и зеленчуци
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕC) № 1308/2013 на Европейския парламент и на Съвета от 17 декември 2013 г. за установяване на обща организация на селскостопанските пазари и за отмяна на регламенти (ЕИО) № 922/72, (ЕИО) № 234/79, (ЕО) № 1037/2001 и (ЕО) № 1234/2007 (1),
   като взе предвид Регламент за изпълнение (ЕС) № 543/2011 на Комисията от 7 юни 2011 г. за определяне на подробни правила за прилагането на Регламент (ЕО) № 1234/2007 на Съвета по отношение на секторите на плодовете и зеленчуците и на преработените плодове и зеленчуци (2), и по-специално член 136, параграф 1 от него,
   като има предвид, че:

               (1)

               В изпълнение на резултатите от Уругвайския кръг на многостранните търговски преговори в Регламент за изпълнение (ЕС) № 543/2011 са посочени критериите, по които Комисията определя стандартните стойности при внос от трети държави за продуктите и периодите, посочени в приложение XVI, част A от същия регламент.

               (2)

               Стандартната стойност при внос се изчислява за всеки работен ден съгласно член 136, параграф 1 от Регламент за изпълнение (ЕС) № 543/2011, като се вземат под внимание променливите данни за всеки ден. В резултат на това настоящият регламент следва да влезе в сила в деня на публикуването му в Официален вестник на Европейския съюз,

         ПРИЕ НАСТОЯЩИЯ РЕГЛАМЕНТ:
   Член 1
   Стандартните стойности при внос, посочени в член 136 от Регламент за изпълнение (ЕС) № 543/2011, са определени в приложението към настоящия регламент.
   Член 2
   Настоящият регламент влиза в сила в деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 1 септември 2015 година.

            За Комисията,

            от името на председателя,

         Jerzy PLEWA

            Генерален директор на генерална дирекция „Земеделие и развитие на селските райони“

      (1)  ОВ L 347, 20.12.2013 г., стр. 671.

      (2)  ОВ L 157, 15.6.2011 г., стр. 1.

      ПРИЛОЖЕНИЕ

         Стандартни стойности при внос за определяне на входната цена на някои плодове и зеленчуци

                  (EUR/100 kg)

                  Код по КН

                  Код на третa държавa (1)

                  Стандартна стойност при внос

                  0702 00 00

                  MA

                  162,7

                  MK

                  34,4

                  XS

                  29,8

                  ZZ

                  75,6

                  0707 00 05

                  TR

                  116,3

                  ZZ

                  116,3

                  0709 93 10

                  TR

                  126,8

                  ZZ

                  126,8

                  0805 50 10

                  AR

                  145,2

                  BO

                  147,4

                  CL

                  164,0

                  TR

                  126,0

                  UY

                  129,6

                  ZA

                  144,8

                  ZZ

                  142,8

                  0806 10 10

                  BA

                  74,4

                  EG

                  244,3

                  MA

                  201,0

                  MK

                  68,3

                  TR

                  140,7

                  ZZ

                  145,7

                  0808 10 80

                  AR

                  94,8

                  BR

                  97,5

                  CL

                  142,6

                  NZ

                  145,2

                  US

                  112,4

                  ZA

                  116,3

                  ZZ

                  118,1

                  0808 30 90

                  AR

                  131,8

                  CL

                  107,2

                  CN

                  88,6

                  TR

                  131,9

                  ZA

                  104,8

                  ZZ

                  112,9

                  0809 30 10, 0809 30 90

                  MK

                  69,7

                  TR

                  145,8

                  ZZ

                  107,8

                  0809 40 05

                  BA

                  55,1

                  IL

                  337,2

                  MK

                  44,8

                  XS

                  74,4

                  ZZ

                  127,9

         (1)  Номенклатура на държавите, определена с Регламент (ЕC) № 1106/2012 на Комисията от 27 ноември 2012 година за прилагане на Регламент (ЕО) № 471/2009 на Европейския парламент и на Съвета относно статистиката на Общността за външната търговия с трети страни по отношение на актуализиране на номенклатурата на държавите и териториите (ОВ L 328, 28.11.2012 г., стр. 7). Код „ZZ“ означава „с друг произход“.


title: Регламент за изпълнение (ЕС) 2015/1857 на Комисията от 16 октомври 2015 година за установяване на стандартни стойности при внос с цел определяне на входната цена на някои плодове и зеленчуци

text:
               17.10.2015

               BG

               Официален вестник на Европейския съюз

               L 273/1

         РЕГЛАМЕНТ ЗА ИЗПЪЛНЕНИЕ (ЕС) 2015/1857 НА КОМИСИЯТА
   от 16 октомври 2015 година
   за установяване на стандартни стойности при внос с цел определяне на входната цена на някои плодове и зеленчуци
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕC) № 1308/2013 на Европейския парламент и на Съвета от 17 декември 2013 г. за установяване на обща организация на селскостопанските пазари и за отмяна на регламенти (ЕИО) № 922/72, (ЕИО) № 234/79, (ЕО) № 1037/2001 и (ЕО) № 1234/2007 (1),
   като взе предвид Регламент за изпълнение (ЕС) № 543/2011 на Комисията от 7 юни 2011 г. за определяне на подробни правила за прилагането на Регламент (ЕО) № 1234/2007 на Съвета по отношение на секторите на плодовете и зеленчуците и на преработените плодове и зеленчуци (2), и по-специално член 136, параграф 1 от него,
   като има предвид, че:

               (1)

               В изпълнение на резултатите от Уругвайския кръг на многостранните търговски преговори в Регламент за изпълнение (ЕС) № 543/2011 са посочени критериите, по които Комисията определя стандартните стойности при внос от трети държави за продуктите и периодите, посочени в приложение XVI, част A от същия регламент.

               (2)

               Стандартната стойност при внос се изчислява за всеки работен ден съгласно член 136, параграф 1 от Регламент за изпълнение (ЕС) № 543/2011, като се вземат под внимание променливите данни за всеки ден. В резултат на това настоящият регламент следва да влезе в сила в деня на публикуването му в Официален вестник на Европейския съюз,

         ПРИЕ НАСТОЯЩИЯ РЕГЛАМЕНТ:
   Член 1
   Стандартните стойности при внос, посочени в член 136 от Регламент за изпълнение (ЕС) № 543/2011, са определени в приложението към настоящия регламент.
   Член 2
   Настоящият регламент влиза в сила в деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 16 октомври 2015 година.

            За Комисията,

            от името на председателя,

         Jerzy PLEWA

            Генерален директор на генерална дирекция „Земеделие и развитие на селските райони“

      (1)  ОВ L 347, 20.12.2013 г., стр. 671.

      (2)  ОВ L 157, 15.6.2011 г., стр. 1.

      ПРИЛОЖЕНИЕ

         Стандартни стойности при внос за определяне на входната цена на някои плодове и зеленчуци

                  (EUR/100 kg)

                  Код по КН

                  Код на третa държавa (1)

                  Стандартна стойност при внос

                  0702 00 00

                  AL

                  42,0

                  MA

                  122,5

                  MK

                  46,1

                  TR

                  95,4

                  ZZ

                  76,5

                  0707 00 05

                  AL

                  27,2

                  TR

                  118,7

                  ZZ

                  73,0

                  0709 93 10

                  TR

                  137,9

                  ZZ

                  137,9

                  0805 50 10

                  AR

                  131,6

                  CL

                  149,0

                  TR

                  111,5

                  UY

                  78,7

                  ZA

                  105,7

                  ZZ

                  115,3

                  0806 10 10

                  BR

                  287,5

                  EG

                  197,1

                  MK

                  30,1

                  TR

                  167,7

                  ZZ

                  170,6

                  0808 10 80

                  AR

                  122,1

                  CL

                  106,4

                  MK

                  23,1

                  NZ

                  164,0

                  US

                  120,3

                  ZA

                  152,4

                  ZZ

                  114,7

                  0808 30 90

                  CN

                  65,9

                  TR

                  132,1

                  XS

                  95,5

                  ZZ

                  97,8

         (1)  Номенклатура на държавите, определена с Регламент (ЕC) № 1106/2012 на Комисията от 27 ноември 2012 година за прилагане на Регламент (ЕО) № 471/2009 на Европейския парламент и на Съвета относно статистиката на Общността за външната търговия с трети страни по отношение на актуализиране на номенклатурата на държавите и териториите (ОВ L 328, 28.11.2012 г., стр. 7). Код „ZZ“ означава „с друг произход“.


title: Регламент за изпълнение (ЕС) 2016/674 на Комисията от 29 април 2016 година за изменение на Регламент за изпълнение (ЕС) № 543/2011 по отношение на праговите нива за налагане на допълнителни мита върху вноса на определени видове плодове и зеленчуци

text:
               30.4.2016

               BG

               Официален вестник на Европейския съюз

               L 116/23

         РЕГЛАМЕНТ ЗА ИЗПЪЛНЕНИЕ (ЕС) 2016/674 НА КОМИСИЯТА
   от 29 април 2016 година
   за изменение на Регламент за изпълнение (ЕС) № 543/2011 по отношение на праговите нива за налагане на допълнителни мита върху вноса на определени видове плодове и зеленчуци
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕС) № 1308/2013 на Европейския парламент и на Съвета от 17 декември 2013 г. за установяване на обща организация на пазарите на селскостопански продукти и за отмяна на регламенти (ЕИО) № 922/72, (ЕИО) № 234/79, (ЕО) № 1037/2001 и (ЕО) № 1234/2007 на Съвета (1), и по-специално член 183, буква б) от него,
   като има предвид, че:

               (1)

               В Регламент за изпълнение (ЕС) № 543/2011 на Комисията (2) се предвижда наблюдение на вноса на продуктите, изброени в приложение XVIII към него. Това наблюдение се извършва съгласно правилата, предвидени в член 308г от Регламент (ЕИО) № 2454/93 на Комисията (3).

               (2)

               С цел прилагане на член 5, параграф 4 от Споразумението за селското стопанство (4), сключено в рамките на многостранните търговски преговори от Уругвайския кръг, и въз основа на последните получени данни за 2013 г., 2014 г. и 2015 г., считано от 1 май 2016 г. следва да бъдат изменени праговите нива за налагане на допълнителни мита върху вноса на определени видове плодове и зеленчуци.

               (3)

               Поради това Регламент за изпълнение (ЕС) № 543/2011 следва да бъде съответно изменен. За по-голяма четивност приложение XVIII към посочения регламент следва да бъде заменено изцяло.

               (4)

               С оглед на необходимостта да се осигури възможно най-бързото прилагане на тази мярка след предоставянето на актуализираните данни, настоящият регламент следва да влезе в сила в деня на публикуването му,

         ПРИЕ НАСТОЯЩИЯ РЕГЛАМЕНТ:
   Член 1
   Приложение XVIII към Регламент за изпълнение (ЕС) № 543/2011 се заменя с текста в приложението към настоящия регламент.
   Член 2
   Настоящият регламент влиза в сила в деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 29 април 2016 година.

            За Комисията

            Председател

         Jean-Claude JUNCKER

      (1)  ОВ L 347, 20.12.2013 г., стр. 671.

      (2)  Регламент за изпълнение (ЕС) № 543/2011 на Комисията от 7 юни 2011 г. за определяне на подробни правила за прилагането на Регламент (ЕО) № 1234/2007 на Съвета по отношение на секторите на плодовете и зеленчуците и на преработените плодове и зеленчуци (ОВ L 157, 15.6.2011 г., стр. 1).

      (3)  Регламент (ЕИО) № 2454/93 на Комисията от 2 юли 1993 г. за определяне на разпоредби за прилагане на Регламент (ЕИО) № 2913/92 на Съвета за създаване на Митнически кодекс на Общността (ОВ L 253, 11.10.1993 г., стр. 1).

      (4)  ОВ L 336, 23.12.1994 г., стр. 22.

      ПРИЛОЖЕНИЕ

            „ПРИЛОЖЕНИЕ XVIII

               ДОПЪЛНИТЕЛНИ МИТА ПРИ ВНОС: ДЯЛ IV, ГЛАВА I, РАЗДЕЛ 2

            Независимо от правилата за тълкуване на Комбинираната номенклатура текстът на описанието на продуктите има само указателен характер. В рамките на настоящото приложение приложното поле на допълнителните мита се определя от обхвата на кодовете по КН, валидни към момента на приемане на настоящия регламент.

                        Пореден номер

                        Код по КН

                        Описание на стоките

                        Период на прилагане

                        Прагови нива (в тонове)

                        78.0015

                        0702 00 00

                        Домати

                        От 1 октомври 2016 г. до 31 май 2017 г.

                        459 296

                        78.0020

                        От 1 юни 2016 г. до 30 септември 2016 г.

                        33 923

                        78.0065

                        0707 00 05

                        Краставици

                        От 1 май 2016 г. до 31 октомври 2016 г.

                        20 972

                        78.0075

                        От 1 ноември 2016 г. до 30 април 2017 г.

                        15 253

                        78.0085

                        0709 91 00

                        Артишок (ангинарии)

                        От 1 ноември 2015 г. до 30 юни 2016 г.

                        16 157

                        78.0100

                        0709 93 10

                        Тиквички

                        От 1 януари 2016 г. до 31 декември 2016 г.

                        258 846

                        78.0110

                        0805 10 20

                        Портокали

                        От 1 декември 2015 г. до 31 май 2016 г.

                        713 508

                        78.0120

                        0805 20 10

                        Клементинки

                        От 1 ноември 2015 г. до края на февруари 2016 г.

                        267 618

                        78.0130

                        0805 20 30
                        0805 20 50
                        0805 20 70
                        0805 20 90

                        Мандарини (включително тангерини и сатсумаси); wilkings и подобни цитрусови хибриди

                        От 1 ноември 2015 г. до края на февруари 2016 г.

                        105 541

                        78.0155

                        0805 50 10

                        Лимони

                        От 1 юни 2016 г. до 31 декември 2016 г.

                        293 087

                        78.0160

                        От 1 януари 2016 г. до 31 май 2016 г.

                        65 269

                        78.0170

                        0806 10 10

                        Трапезно грозде

                        От 21 юли 2016 г. до 20 ноември 2016 г.

                        70 580

                        78.0175

                        0808 10 80

                        Ябълки

                        От 1 януари 2016 г. до 31 август 2016 г.

                        667 666

                        78.0180

                        От 1 септември 2016 г. до 31 декември 2016 г.

                        54 155

                        78.0220

                        0808 30 90

                        Круши

                        От 1 януари 2016 г. до 30 април 2016 г.

                        170 513

                        78.0235

                        От 1 юли 2016 г. до 31 декември 2016 г.

                        118 018

                        78.0250

                        0809 10 00

                        Кайсии

                        От 1 юни 2016 г. до 31 юли 2016 г.

                        4 939

                        78.0265

                        0809 29 00

                        Череши, различни от вишните

                        От 21 май 2016 г. до 10 август 2016 г.

                        29 166

                        78.0270

                        0809 30

                        Праскови, включително брюнони и нектарини

                        От 11 юни 2016 г. до 30 септември 2016 г.

                        3 849

                        78.0280

                        0809 40 05

                        Сливи

                        От 11 юни 2016 г. до 30 септември 2016 г.

                        18 155 “


title: Регламент за изпълнение (ЕС) 2016/603 на Съвета от 18 април 2016 година за прилагане на Регламент (ЕС) № 267/2012 относно ограничителни мерки срещу Иран

text:
                  20.4.2016

                  BG

                  Официален вестник на Европейския съюз

                  L 104/8

            РЕГЛАМЕНТ ЗА ИЗПЪЛНЕНИЕ (ЕС) 2016/603 НА СЪВЕТА
      от 18 април 2016 година
      за прилагане на Регламент (ЕС) № 267/2012 относно ограничителни мерки срещу Иран
      СЪВЕТЪТ НА ЕВРОПЕЙСКИЯ СЪЮЗ,
      като взе предвид Договора за функционирането на Европейския съюз,
      като взе предвид Регламент (ЕС) № 267/2012 на Съвета от 23 март 2012 г. относно ограничителни мерки срещу Иран и за отмяна на Регламент (ЕС) № 961/2010 (1), и по-специално член 46, параграф 2 от него,
      като взе предвид предложението на върховния представител на Съюза по въпросите на външните работи и политиката на сигурност,
      като има предвид, че:

                  (1)

                  На 23 март 2012 г. Съветът прие Регламент (ЕС) № 267/2012.

                  (2)

                  На 14 юли 2015 г. Германия, Китай, Обединеното кралство, Руската федерация, Съединените американски щати и Франция, с подкрепата на върховния представител на Съюза по въпросите на външната политика и политиката на сигурност, постигнаха договореност с Иран за дългосрочно цялостно решение на иранския ядрен въпрос. Успешното изпълнение на Съвместния всеобхватен план за действие (СВПД) ще гарантира изключително мирния характер на иранската ядрена програма и ще осигури пълното вдигане на всички свързани с ядрения въпрос санкции.

                  (3)

                  На 20 юли 2015 г. Съветът за сигурност на Организацията на обединените нации прие Резолюция 2231 (2015), с която се одобрява СВПД, призовава се за цялостното му изпълнение съгласно графика, установен в СВПД, и се предвиждат действия, които да се изпълняват в съответствие със СВПД.

                  (4)

                  В СВПД, както е предвидено в Резолюция 2231 (2015) на Съвета за сигурност на ООН, се предвижда по-специално, че Съюзът трябва да премахне действащите ограничителни мерки срещу определени лица и образувания на „датата на преход“ (18 октомври 2023 г.), която е датата осем години след „датата на приемане“ (18 октомври 2015 г.), или по-рано въз основа на доклад на генералния директор на Международната агенция за атомна енергия (МААЕ) до Съвета на управляващите на МААЕ и едновременно с това до Съвета за сигурност на ООН, в който се посочва заключението на МААЕ, че всички ядрени материали в Иран продължават да се използват само за мирни цели („по-общо заключение“).

                  (5)

                  Съветът преразгледа изложение на мотивите относно едно образувание, което трябва да бъде предмет на ограничителни мерки до датата на преход, и взе решение те да бъдат допълнени.

                  (6)

                  Вписването в приложението към настоящия регламент следва да се прилага до 22 октомври 2016 г.

                  (7)

                  Поради това Регламент (ЕС) № 267/2012 следва да бъде съответно изменен,

            ПРИЕ НАСТОЯЩИЯ РЕГЛАМЕНТ:
      Член 1
      Приложение IX към Регламент (ЕС) № 267/2012 се изменя, както е посочено в приложението към настоящия регламент.
      Член 2
      Настоящият регламент влиза в сила в деня след публикуването му в Официален вестник на Европейския съюз.

         Настоящият регламент е задължителен в своята цялост и се прилага пряко във всички държави членки.
         Съставено в Люксембург на 18 април 2016 година.

               За Съвета

               Председател

            F. MOGHERINI

         (1)  ОВ L 88, 24.3.2012 г., стр. 1.

         ПРИЛОЖЕНИЕ
         Следното образувание се вмъква в приложение IX, част I.Б към Регламент (ЕС) № 267/2012 до 22 октомври 2016 г.:
         I.   Лица и образувания, участващи в дейности, свързани с ядрени или балистични ракети, и лица и образувания, подкрепящи правителството на Иран
         Б.   Образувания

                        Име

                        Идентификационни данни

                        Основания

                        Дата на включване в списъка

                        „7а. (*)

                        Bank Saderat Iran (включително всички клонове) и дъщерни дружества:

                        Bank Saderat Tower, 43 Somayeh Ave, Tehran, Iran.

                        Чрез обработването на акредитиви на Организацията на отбранителните индустрии (DIO) през март 2009 г. Bank Saderat нарушава разпоредбите на Резолюция 1737 на ССООН, която посочва DIO и следователно изисква замразяване на всякакви средства, финансови активи и икономически ресурси и забранява предоставянето на достъп до тях. Чрез обработването на тези акредитиви Bank Saderat помага на DIO да наруши и забраната, съдържаща се в Резолюция 1747 на ССООН, относно закупуването и доставянето от Иран на всякакви оръжия и свързани с тях материали.

                                    а)

                                    Bank Saderat PLC (London)

                        5 Lothbury, London, EC2R 7 HD, UK

                        Дъщерно дружество, 100 % собственост на Bank Saderat

            (*)  В съответствие с Регламент за изпълнение (ЕС) 2016/603 на Съвета настоящото вписване се прилага до 22 октомври 2016 г.“


title: Регламент за изпълнение (ЕС) № 399/2012 на Комисията от 7 май 2012 година относно класирането на някои стоки в Комбинираната номенклатура

text:
               11.5.2012

               BG

               Официален вестник на Европейския съюз

               L 124/11

         РЕГЛАМЕНТ ЗА ИЗПЪЛНЕНИЕ (ЕС) № 399/2012 НА КОМИСИЯТА
   от 7 май 2012 година
   относно класирането на някои стоки в Комбинираната номенклатура
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕИО) № 2658/87 на Съвета от 23 юли 1987 г. относно тарифната и статистическа номенклатура и Общата митническа тарифа (1), и по-специално член 9, параграф 1, буква а) от него,
   като има предвид, че:

               (1)

               С цел да се осигури еднакво прилагане на Комбинираната номенклатура, приложена към Регламент (ЕИО) № 2658/87, е необходимо да се приемат мерки относно класирането на стоките, посочени в приложението към настоящия регламент.

               (2)

               Регламент (ЕИО) № 2658/87 определя общите правила за тълкуване на Комбинираната номенклатура. Тези правила се прилагат също така и към всяка друга номенклатура, която изцяло или частично се основава на нея или добавя допълнителни подраздели към нея и която е създадена със специални разпоредби на Съюза, с оглед на прилагането на тарифни и други мерки, свързани с търговията със стоки.

               (3)

               Съгласно тези общи правила стоките, описани в колона 1 от таблицата в приложението, следва да бъдат класирани по кодовете по КН, посочени в колона 2, на основание на посоченото в колона 3 от същата таблица.

               (4)

               Целесъобразно е да се предвиди възможността обвързващата тарифна информация, издадена от митническите органи на държавите-членки във връзка с класирането на стоки в Комбинираната номенклатура, която обаче не е в съответствие с настоящия регламент, да продължи да бъде използвана от титуляря за срок от три месеца съгласно член 12, параграф 6 от Регламент (ЕИО) № 2913/92 на Съвета от 12 октомври 1992 година относно създаване на Митнически кодекс на Общността (2).

               (5)

               Мерките, предвидени в настоящия регламент, са в съответствие със становището на Комитета по Митническия кодекс,

         ПРИЕ НАСТОЯЩИЯ РЕГЛАМЕНТ:
   Член 1
   Стоките, описани в колона 1 от таблицата в приложението, се класират в Комбинираната номенклатура по кода по КН, посочен в колона 2 от същата таблица.
   Член 2
   Обвързващата тарифна информация, издадена от митническите органи на държавите-членки, която не е в съответствие с настоящия регламент, може да продължи да бъде ползвана за срок от три месеца съгласно член 12, параграф 6 от Регламент (ЕИО) № 2913/92.
   Член 3
   Настоящият регламент влиза в сила на двадесетия ден след публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 7 май 2012 година.

            За Комисията, от името на председателя,
         Algirdas ŠEMETA

            Член на Комисията

      (1)  ОВ L 256, 7.9.1987 г., стр. 1.

      (2)  ОВ L 302, 19.10.1992 г., стр. 1.

      ПРИЛОЖЕНИЕ

                  Описание на стоките

                  Класиране
                  (код по КН)

                  Основания

                  (1)

                  (2)

                  (3)

                  Артикул в разглобено състояние (т.нар. „предпазна мрежа за батут"), който се състои от:

                              —

                              мрежа с 6 закопчалки с клипс;

                              —

                              6 горна метални пръти с покритие от пореста пластмаса,

                              —

                              6 долни метални пръти с покритие от пореста пластмаса и със заварени монтажни скоби,

                              —

                              12 каучукови ленти с куки,

                              —

                              12 винта с гайки.

                        Всеки от горните пръти се монтира към един от долните пръти, които впоследствие се прикрепят към краката на батута посредством винтовете и гайките.
                  Мрежата е ушита под формата на цилиндър, като размерът и е съобразен с размера на батута. Мрежата има входен отвор, който може да се затвори с цип.
                  Закопчалките с клипс върху горната част на мрежата се прикрепят към горния край на метални пръти.
                  Каучуковите ленти с куки се използват за закрепване на дъното на мрежата към рамката на батута.

                  9506 91 90

                  Класирането се определя според разпоредбите на общи правила 1, 2, буква б) и 6 за тълкуване на Комбинираната номенклатура, забележка 1, буква т) към раздел XI и забележка 3 към глава 95 и текстовете на кодове по КН 9506, 9506 91 и 9506 91 90.
                  Като се имат предвид нейната форма и характеристики, по-специално фактът, че тя е готова за монтиране към точно определен батут посредством наличните метални пръти, винтове, гайки, закопчалки с клипс и каучукови ленти с куки, предпазната мрежа може да се използва единствено с подходящия батут (вж. Забележка 3 към глава 95). Предпазната мрежа следователно трябва да се считат за принадлежност към артикул за общи физически упражнения по позиция 9506.
                  Изключва се класиране в позиция 5608 като други конфекционирани мрежи, тъй като артикулите от глава 95 се изключват от раздел XI (вж. забележка 1, буква т) към раздел XI).
                  Предпазната мрежа за батута следователно трябва да бъде класирана в код по КН 9506 91 90 като други артикули и оборудване за физическа култура, гимнастика или атлетика.


title: Регламент за изпълнение (ЕС) № 72/2012 на Комисията от 27 януари 2012 година относно изменение и дерогация от Регламент за изпълнение (ЕС) № 543/2011 за определяне на подробни правила за прилагането на Регламент (ЕО) № 1234/2007 на Съвета по отношение на секторите на плодовете и зеленчуците и на преработените плодове и зеленчуци

text:
               28.1.2012

               BG

               Официален вестник на Европейския съюз

               L 26/26

         РЕГЛАМЕНТ ЗА ИЗПЪЛНЕНИЕ (ЕС) № 72/2012 НА КОМИСИЯТА
   от 27 януари 2012 година
   относно изменение и дерогация от Регламент за изпълнение (ЕС) № 543/2011 за определяне на подробни правила за прилагането на Регламент (ЕО) № 1234/2007 на Съвета по отношение на секторите на плодовете и зеленчуците и на преработените плодове и зеленчуци
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1234/2007 на Съвета от 22 октомври 2007 г. за установяване на обща организация на селскостопанските пазари и относно специфични разпоредби за някои земеделски продукти (наричан по-долу „Общ регламент за ООП“) (1), и по-специално член 103з, буква б), във връзка с член 4 от него,
   като има предвид, че:

               (1)

               С Регламент (ЕО) № 1234/2007 се установява обща организация на селскостопанските пазари, която включва секторите на плодовете и зеленчуците и на преработените плодове и зеленчуци. В член 103д, параграф 1 от Регламент (ЕО) № 1234/2007 се предвижда, че в регионите на държавите-членки, където степента на организираност на производителите в сектор „Плодове и зеленчуци“ е особено ниска, на основата на надлежно обосновано искане държавите-членки могат да получат от Комисията разрешение да изплащат на организациите на производители национална финансова помощ, равна на максимум 80 % от финансовите вноски, посочени в член 103б, параграф 1, буква а) от същия регламент.

               (2)

               В член 91, параграф 1 от Регламент за изпълнение (ЕС) № 543/2011 (2) на Комисията се предвижда, че за целите на член 103д, параграф 1 от Регламент (ЕО) № 1234/2007 степента на организираност на производителите в определен регион на дадена държава-членка се изчислява, като стойността на продукцията от плодове и зеленчуци, добита в този регион и предлагана на пазара от организациите на производители, асоциациите на организации на производители и групите производители, се раздели на общата стойност на продукцията от плодове и зеленчуци, добита в същия регион. Уместно е да се изяснят правилата за изчисляване на степента на организираност, за да се гарантира правилното използване на националната помощ.

               (3)

               Съгласно член 91, параграф 2, втора алинея от Регламент за изпълнение (ЕС) № 543/2011 за регион се счита обособена част от територията на дадена държава-членка в резултат на административните, географските или икономическите характеристики на тази част. За целите на съвместимостта и проверяемостта е уместно да се изясни определението за даден регион и да се определи минимален период от време, през който не са позволени изменения в това определение, ако те не са оправдани от обективни причини.

               (4)

               Поради това Регламент за изпълнение (ЕС) № 543/2011 следва да бъде съответно изменен.

               (5)

               Съгласно член 92, параграф 1, първа алинея от Регламент за изпълнение (ЕС) № 543/2011 исканията към Комисията за разрешение за изплащане на национална финансова помощ за оперативни програми, предвидени за изпълнение през дадена календарна година, трябва да бъдат подадени до 31 януари на същата година. С оглед да се осигури възможност измененият член 91 от Регламент за изпълнение (ЕС) № 543/2011 да се прилага през 2012 г., уместно е да се предвиди дерогация от срока, посочен в член 92, параграф 1, първа алинея от въпросния регламент за изпълнение. Освен това следва да се предвиди внасяне на поправки в исканията, изпратени преди влизането в сила на настоящия регламент.

               (6)

               С цел да се гарантира, че исканията за разрешение за изплащане на национална финансова помощ за оперативни програми, предвидени за изпълнение през 2012 г., могат да бъдат подадени съгласно новите правила, настоящият регламент следва да влезе в сила в деня след неговото публикуване. Съгласно член 95, параграф 1 от Регламент за изпълнение (ЕС) № 543/2011 се изисква обаче също така искането за възстановяване от Съюза на помощта да се придружава от доказателство относно степента на организираност на производителите в съответния регион. Поради това настоящият регламент следва да не засяга искания за възстановяване от Съюза в съответствие с член 95, параграф 1 от Регламент за изпълнение (ЕС) № 543/2011 на национална финансова помощ, одобрени от Комисията преди датата на влизане в сила на настоящия регламент.

               (7)

               Мерките, предвидени в настоящия регламент, са в съответствие със становището на Управителния комитет за общата организация на селскостопанските пазари,

         ПРИЕ НАСТОЯЩИЯ РЕГЛАМЕНТ:
   Член 1
   Изменение на Регламент за изпълнение (ЕС) № 543/2011
   Член 91 от Регламент за изпълнение (ЕС) № 543/2011 се заменя със следния текст:

      „Член 91
      Степен на организираност на производителите и определение за регион
      1.   За целите на член 103д, параграф 1 от Регламент (ЕО) № 1234/2007 степента на организираност на производителите в определен регион на дадена държава-членка се изчислява, като стойността на продукцията от плодове и зеленчуци, добита в този регион и предлагана на пазара от организациите на производители, асоциациите на организации на производители и групите производители, се раздели на общата стойност на продукцията от плодове и зеленчуци, добита в същия регион.
      Упоменатата в първата алинея стойност на продукцията от плодове и зеленчуци, добита във въпросния регион и предлагана на пазара от организациите на производители, асоциациите на организации на производители и групите производители, се отнася само за продукти, във връзка с които тези организации на производители, асоциации на организации на производители и групи производители са получили признаване. Членове 42 и 50 се прилагат mutatis mutandis. При изчисляването на тази стойност се взема предвид само добитата във въпросния регион продукция на организациите на производители, асоциациите на организации на производители и групите производители, която се предлага на пазара от организациите на производители, асоциациите на организации на производители и групите производители.
      За изчисляването на общата стойност на продукцията от плодове и зеленчуци, добита в същия регион, методиката съгласно приложение I към Регламент (ЕО) № 138/2004 на Европейския парламент и на Съвета (3) се прилага mutatis mutandis.
      2.   Степента на организираност на производителите в определен регион на дадена държава-членка се счита за особено ниска, когато средната стойност на степените на организираност, изчислени съгласно параграф 1, е по-малка от 20 % за последните три години, за които се разполага с данни.
      3.   национална финансова помощ може да се ползва само за продукция от плодове и зеленчуци, която е добита в региона съгласно настоящия член.
      4.   За целите на настоящата глава държавите-членки определят регионите като обособени части от своята територия съгласно обективни и недискриминационни критерии, като например техните агрономични и икономически характеристики, както и селскостопанския им потенциал за плодове и зеленчуци, или съобразно тяхната институционална или административна структура, за които се разполага с данни, позволяващи да се изчисли степента на организираност в съответствие с параграф 1.
      Регионите, определени от дадена държава-членка за целите на настоящата глава, не се променят в продължение поне на 5 години, освен ако се налага промяна по основателни причини, които не са свързани с изчисляването на степента на организираност на производителите в съответния регион или региони.

   Член 2
   Дерогация от разпоредбите на член 92, параграф 1 на Регламент за изпълнение (ЕО) № 543/2011
   Чрез дерогация от разпоредбите на член 92, параграф 1, първа алинея от Регламент за изпълнение (ЕО) № 543/2011 държавите-членки подават до 29 февруари 2012 г. своите искания за разрешение за изплащане на национална финансова помощ съгласно член 103д, параграф 1 от Регламент (ЕО) № 1234/2007 по отношение на оперативни програми, предвидени за изпълнение през 2012 г.
   Държавите-членки определят регионите, включително техните географски граници, съгласно член 91, параграф 4 от Регламент за изпълнение (ЕО) № 543/2011, изменен с настоящия регламент, в първото си искане за разрешение, подадено след датата на влизане в сила на настоящия регламент. При необходимост държавите-членки внасят до 29 февруари 2012 г. поправки в исканията за разрешение за 2012 г., изпратени на Комисията преди датата на влизане в сила на настоящия регламент.
   Член 3
   Влизане в сила
   Настоящият регламент влиза в сила в деня след деня на публикуването му в Официален вестник на Европейския съюз.
   Той не засяга искания за възстановяване от Съюза в съответствие с член 95, параграф 1 от Регламент за изпълнение (ЕС) № 543/2011 на национална финансова помощ, одобрени от Комисията преди датата на влизане в сила на настоящия регламент.

      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 27 януари 2012 година.

            За Комисията

            Председател

         José Manuel BARROSO

      (1)  ОВ L 299, 16.11.2007 г., стр. 1.

      (2)  ОВ L 157, 15.6.2011 г., стр. 1.

      (3)  ОВ L 33, 5.2.2004 г., стр. 1.“


title: Регламент за изпълнение (ЕС) 2016/1730 на Комисията от 22 септември 2016 година за вписване на наименование в регистъра на защитените наименования за произход и защитените географски указания [Pizzoccheri della Valtellina (ЗГУ)]

text:
               29.9.2016

               BG

               Официален вестник на Европейския съюз

               L 262/3

         РЕГЛАМЕНТ ЗА ИЗПЪЛНЕНИЕ (ЕС) 2016/1730 НА КОМИСИЯТА
   от 22 септември 2016 година
   за вписване на наименование в регистъра на защитените наименования за произход и защитените географски указания [Pizzoccheri della Valtellina (ЗГУ)]
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕС) № 1151/2012 на Европейския парламент и на Съвета от 21 ноември 2012 г. относно схемите за качество на селскостопанските продукти и храни (1), и по-специално член 52, параграф 2 от него,
   като има предвид, че:

               (1)

               В съответствие с член 50, параграф 2, буква а) от Регламент (ЕС) № 1151/2012 заявлението за регистрация на наименованието „Pizzoccheri della Valtellina“, подадено от Италия, бе публикувано в Официален вестник на Европейския съюз
                   (2).

               (2)

               Тъй като Комисията не получи никакви възражения по член 51 от Регламент (ЕС) № 1151/2012, наименованието „Pizzoccheri della Valtellina“ следва да се регистрира,

         ПРИЕ НАСТОЯЩИЯ РЕГЛАМЕНТ:
   Член 1
   Регистрира се наименованието „Pizzoccheri della Valtellina“ (ЗГУ).
   Наименованието по първа алинея се използва за идентифициране на продукт от клас 2.5 Макаронени изделия от приложение XI към Регламент за изпълнение (ЕС) № 668/2014 на Комисията (3).
   Член 2
   Настоящият регламент влиза в сила на двадесетия ден след деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 22 септември 2016 година.

            За Комисията,

            от името на председателя,

         Phil HOGAN

            Член на Комисията

      (1)  ОВ L 343, 14.12.2012 г., стр. 1.

      (2)  ОВ C 185, 24.5.2016 г., стр. 7.

      (3)  Регламент за изпълнение (ЕС) № 668/2014 на Комисията от 13 юни 2014 г. за определяне на правила за прилагането на Регламент (ЕС) № 1151/2012 на Европейския парламент и на Съвета относно схемите за качество на селскостопанските продукти и храни (ОВ L 179, 19.6.2014 г., стр. 36).


title: Регламент за изпълнение (ЕС) № 96/2013 на Комисията от 1 февруари 2013 година за разрешаване на препарат от Lactobacillus buchneri NCIMB 30139 и препарат от Lactobacillus casei ATTC PTA 6135 като фуражни добавки за всички животински видове  текст от значение за ЕИП

text:
               2.2.2013

               BG

               Официален вестник на Европейския съюз

               L 33/21

         РЕГЛАМЕНТ ЗА ИЗПЪЛНЕНИЕ (ЕС) № 96/2013 НА КОМИСИЯТА
   от 1 февруари 2013 година
   за разрешаване на препарат от Lactobacillus buchneri NCIMB 30139 и препарат от Lactobacillus casei ATTC PTA 6135 като фуражни добавки за всички животински видове
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1831/2003 на Европейския парламент и на Съвета от 22 септември 2003 г. относно добавки за използване при храненето на животните (1), и по-специално член 9, параграф 2 от него:
   като има предвид, че:

               (1)

               В Регламент (ЕО) № 1831/2003 се предвижда, че добавките за използване при храненето на животните подлежат на разрешаване, и се уреждат основанията и процедурите за издаване на разрешително. В член 10, параграф 7 от Регламент (ЕО) № 1831/2003 във връзка с член 10, параграфи 1 — 4 от него са установени специални разпоредби за оценка на продуктите, използвани в Съюза като добавки за силаж към датата, на която е станал приложим посоченият регламент.

               (2)

               В съответствие с член 10, параграф 1 от Регламент (ЕО) № 1831/2003 препаратът от Lactobacillus buchneri NCIMB 30139 и препаратът от Lactobacillus casei ATTC PTA 6135 бяха вписани в Регистъра на фуражните добавки на Общността като съществуващи продукти, спадащи към функционалната група на добавките за силаж, за всички животински видове.

               (3)

               Съгласно член 10, параграф 2 от Регламент (ЕО) № 1831/2003 във връзка с член 7 от него бяха подадени заявления за разрешаване на тези препарати като фуражни добавки за всички животински видове с искане добавките да се включат в категорията „технологични добавки“ и във функционалната група „добавки за силаж“. Тези заявления бяха придружени от данните и документите, изисквани съгласно член 7, параграф 3 от Регламент (ЕО) № 1831/2003.

               (4)

               Европейският орган за безопасност на храните („Органът“) заключи в становищата си от 11 септември 2012 г. (2) и 12 септември 2012 г. (3), че при предложените условия на употреба тези препарати не оказват неблагоприятно въздействие върху здравето на животните и хората или върху околната среда. Органът също така заключи, че препаратът от Lactobacillus buchneri NCIMB 30139 може да подобри запазването на материал, който се силажира лесно, увеличавайки производството на оцетна киселина, а препаратът от Lactobacillus casei ATTC PTA 6135 може да подобри производството на силаж от материал, който лесно се силажира, като намали нивото на pH и повиши степента на запазване на сухо вещество. Органът не счита, че са необходими специфични изисквания за мониторинг след пускането на пазара. Той също така провери доклада относно методите за анализ на фуражните добавки във фуражите, представен от референтната лаборатория, определена с Регламент (ЕО) № 1831/2003.

               (5)

               При оценката на тези препарати се установи, че са изпълнени условията за разрешителното, предвидени в член 5 от Регламент (ЕО) № 1831/2003. Поради това употребата на препаратите следва да се разреши съгласно указаното в приложението към настоящия регламент.

               (6)

               Тъй като няма съображения във връзка с безопасността, които да налагат незабавното прилагане на измененията в условията за разрешителното, е целесъобразно да се предвиди преходен период, за да се даде възможност на заинтересованите страни да предприемат необходимото с оглед на новите изисквания, произтичащи от разрешителното.

               (7)

               Мерките, предвидени в настоящия регламент, са в съответствие със становището на Постоянния комитет по хранителната верига и здравето на животните,

         ПРИЕ НАСТОЯЩИЯ РЕГЛАМЕНТ:
   Член 1
   Разрешаване
   Разрешават се посочените в приложението препарати, принадлежащи към категорията „технологични добавки“ и функционалната група „добавки за силаж“, като добавки при храненето на животните при спазване на определените в същото приложение условия.
   Член 2
   Преходни мерки
   Посочените в приложението препарати и съдържащите ги фуражи, които са произведени и етикетирани преди 22 август 2013 г. съгласно правилата, приложими преди 22 февруари 2013 г., могат да продължат да се пускат на пазара и да се използват до изчерпване на складовите наличности.
   Член 3
   Влизане в сила
   Настоящият регламент влиза в сила на двадесетия ден след публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 1 февруари 2013 година.

            За Комисията

            Председател

         José Manuel BARROSO

      (1)  ОВ L 268, 18.10.2003 г., стр. 29.

      (2)  EFSA Journal (Бюлетин на ЕОБХ) 2012 г.; 10(9):2883.

      (3)  EFSA Journal (Бюлетин на ЕОБХ) 2012 г.; 10(9):2884.

      ПРИЛОЖЕНИЕ

                  Идентификационен номер на добавката

                  Наименование на притежателя на разрешителното

                  Добавка

                  Състав, химична формула, описание, метод за анализ

                  Вид или категория животни

                  Максимална възраст

                  Минимално съдържание

                  Максимално съдържание

                  Други разпоредби

                  Срок на валидност на разрешителното

                  CFU/kg пресен материал

                     Категория: технологични добавки. Функционална група: добавки за силаж

                  1k20734

                  —

                     Lactobacillus buchneri

                  NCIMB 30139

                                 Състав на добавката

                              препарат от Lactobacillus buchneri NCIMB 30139 с минимално съдържание от 5 × 1010 CFU/g добавка

                                 Характеристика на активното вещество

                                 Lactobacillus buchneri NCIMB 30139

                                 Метод за анализ
                                  (1)

                                          преброяване във фуражната добавка: метод чрез разстилане върху пластина (EN 15787)

                                          идентификация: пулсова гел електрофореза (PFGE)

                  Всички животински видове

                  —

                  —

                  —

                              1.

                              В указанията за употреба на добавката и премикса да се посочат температурата на съхранение и срокът на съхранение.

                              2.

                              Минимална доза на добавката, когато се използва без други микроорганизми като добавки за силаж: 1 × 108 CFU/kg пресен материал.

                              3.

                              Добавката трябва да се използва в материал, който се силажира лесно (2).

                              4.

                              Мерки за безопасност: препоръчително е да се използват средства за дихателна защита и ръкавици по време на работа.

                  22 февруари 2023 г.

                  1k20735

                  —

                     Lactobacillus casei

                  ATTC PTA 6135

                                 Състав на добавката

                              препарат от Lactobacillus casei ATTC PTA 6135 с минимално съдържание от 1 × 1010 CFU/g добавка

                                 Характеристика на активното вещество

                                 Lactobacillus casei ATTC PTA 6135

                                 Метод за анализ
                                  (1)

                                          преброяване във фуражната добавка: метод чрез разстилане върху пластина (EN 15787)
                                          идентификация: пулсова гел електрофореза (PFGE)

                  Всички животински видове

                  —

                  —

                  —

                              1.

                              В указанията за употреба на добавката и премикса да се посочат температурата на съхранение и срокът на съхранение.

                              2.

                              Минимална доза на добавката, когато се използва без други микроорганизми като добавки за силаж: 1,3 × 106 CFU/kg пресен материал.

                              3.

                              Добавката трябва да се използва в материал, който се силажира лесно (2).

                              4.

                              Мерки за безопасност: препоръчително е да се използват средства за дихателна защита и ръкавици по време на работа.

                  22 февруари 2023 г.

         (1)  Подробна информация за методите за анализ може да бъде намерена на следния адрес на референтната лаборатория: http://irmm.jrc.ec.europa.eu/EURLs/EURL_feed_additives/Pages/index.aspx.

         (2)  Фуражи, които се силажират лесно: > 3 % разтворими въглехидрати в пресен материал (както е определено в Регламент (ЕО) № 429/2008 (ОВ L 133, 22.5.2008 г., стр. 1).


title: Регламент за изпълнение (ЕС) № 161/2013 на Комисията от 21 февруари 2013 година за разрешаване на употребата на препарат от натриев хидроксид като фуражна добавка за котки, кучета и декоративни риби  текст от значение за ЕИП

text:
               22.2.2013

               BG

               Официален вестник на Европейския съюз

               L 49/52

         РЕГЛАМЕНТ ЗА ИЗПЪЛНЕНИЕ (ЕС) № 161/2013 НА КОМИСИЯТА
   от 21 февруари 2013 година
   за разрешаване на употребата на препарат от натриев хидроксид като фуражна добавка за котки, кучета и декоративни риби
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1831/2003 на Европейския парламент и на Съвета от 22 септември 2003 г. относно добавки за използване при храненето на животните (1), и по-специално член 9, параграф 2 от него,
   като има предвид, че:

               (1)

               В Регламент (ЕО) № 1831/2003 се предвижда, че добавките за използване при храненето на животните подлежат на разрешаване, и се уреждат основанията и процедурите за издаване на разрешително. В член 10 от посочения регламент се предвижда извършването на повторна оценка на добавките, чиято употреба е разрешена съгласно Директива 70/524/ЕИО на Съвета (2).

               (2)

               С Директива 86/525/ЕИО на Комисията (3) препаратът от натриев хидроксид, CAS номер 1310-73-2, бе разрешен като фуражна добавка за котки и кучета без ограничение във времето в съответствие с Директива 70/524/ЕИО. Впоследствие препаратът беше вписан в Регистъра на фуражните добавки на Общността като съществуващ продукт в съответствие с член 10, параграф 1 от Регламент (ЕО) № 1831/2003.

               (3)

               В съответствие с член 10, параграф 2 от Регламент (ЕО) № 1831/2003 във връзка с член 7 от него бе подадено заявление за повторна оценка на натриев хидроксид, CAS номер 1310-73-2, като фуражна добавка за котки и кучета, а в съответствие с член 7 от посочения регламент — и за нова употреба при декоративни риби, с искане добавката да се класифицира в категорията „технологични добавки“. Посоченото заявление беше придружено от данните и документите, изисквани съгласно член 7, параграф 3 от Регламент (ЕО) № 1831/2003.

               (4)

               Европейският орган за безопасност на храните (Органът) заключи в становището си от 11 септември 2012 г. (4), че предвид факта, че тази добавка вече е била разрешена със същата функция за употреба в храни, при предложените условия на употреба натриев хидроксид не се отразява неблагоприятно върху здравето на животните, както и че функцията му в храните за животни е по същество същата като в храните за човека, а именно регулатор на киселинността, и следователно не е необходимо допълнително доказване на ефикасността. Той заключи, че ако се вземат съответните предпазни мерки, няма да възникнат опасения във връзка с безопасността на потребителите. Той провери и доклада относно метода за анализ на фуражната добавка във фуражите, представен от референтната лаборатория, определена с Регламент (ЕО) № 1831/2003.

               (5)

               Оценката на натриевия хидроксид показва, че са изпълнени условията за разрешителното, определени в член 5 от Регламент (ЕО) № 1831/2003. Поради това употребата на този препарат следва да бъде разрешена съгласно указаното в приложението към настоящия регламент.

               (6)

               Тъй като няма съображения във връзка с безопасността, които да налагат незабавното прилагане на измененията в условията за разрешителното, е целесъобразно да се предвиди преходен период за изчерпване на съществуващите складови запаси от добавката и премиксите и комбинираните фуражи, които я съдържат, така както е разрешена с Директива 86/525/ЕИО.

               (7)

               Мерките, предвидени в настоящия регламент, са в съответствие със становището на Постоянния комитет по хранителната верига и здравето на животните,

         ПРИЕ НАСТОЯЩИЯ РЕГЛАМЕНТ:
   Член 1
   Посоченият в приложението препарат, който спада към категорията „технологични добавки“ и към функционалната група „регулатори на киселинността“, се разрешава като добавка при храненето на животните при условията, определени в посоченото приложение.
   Член 2
   Посочената в приложението добавка и съдържащите я премикси, които са произведени и етикетирани преди 14 март 2014 г. съгласно правилата, приложими преди 14 март 2013 г., може да продължат да бъдат пускани на пазара и да се използват до изчерпване на складовите наличности.
   Комбинираните фуражи, съдържащи добавката, които са произведени и етикетирани преди 14 март 2015 г. съгласно правилата, приложими преди 14 март 2013 г., може да продължат да бъдат пускани на пазара и да се използват до изчерпване на складовите наличности.
   Член 3
   Настоящият регламент влиза в сила на двадесетия ден след публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 21 февруари 2013 година.

            За Комисията

            Председател

         José Manuel BARROSO

      (1)  ОВ L 268, 18.10.2003 г., стр. 29.

      (2)  ОВ L 270, 14.12.1970 г., стр. 1.

      (3)  ОВ L 310, 5.11.1986 г., стр. 19.

      (4)  EFSA Journal (Бюлетин на ЕОБХ), 2012 г.; 10(10):2882.

      ПРИЛОЖЕНИЕ

                  Идентификационен номер на добавката

                  Наименование на притежателя на разрешителното

                  Добавка

                  Състав, химична формула, описание, аналитичен метод

                  Вид или категория на животните

                  Максимална възраст

                  Минимално съдържание

                  Максимално съдържание

                  Други разпоредби

                  Срок на валидност на разрешителното

                  mg/kg пълноценен фураж със съдържание на 12 % влага

                     Категория: технологични добавки. Функционална група: регулатори на киселинността

                  1j524

                  —

                  Натриев хидроксид

                                 Състав на добавката

                              Натриев хидроксид 50 тегловни процента
                              (воден разтвор)

                                 Характеристика на активното вещество

                              Натриев хидроксид ≥ 98,0 % от общите алкали (изчислен като NaOH)
                              NaOH CAS №: 1310-73-2
                              Получен чрез химичен синтез

                                 Метод за анализ
                                  (1)

                              Определяне на натриевия хидроксид във фуражни добавки: Титриметрия – комбинирано резюме на спецификациите на добавките в храните на Експертния комитет на ФАО/СЗО по добавките в храните (СЕКДХ), монография № 1 (2006 г.) „Натриев хидроксид“.

                  Котки, кучета и декоративни риби

                  —

                  —

                  —

                              1.

                              Мерки за безопасност: да се използват средства за дихателна защита, средства за защита на очите, ръкавици и предпазно облекло по време на работа.

                              2.

                              При употреба: получената обща концентрация на натрий във фуражите не трябва да застрашава общия електролитен баланс.

                  14 март 2023 г.

         (1)  Подробна информация за методите за анализ може да бъде намерена на следните адреси: http://irmm.jrc.ec.europa.eu/EURLs/EURL_feed_additives/Pages/index.aspx и http://www.fao.org/ag/jecfa-additives/details.html?id=400


title: Регламент за изпълнение (ЕС) 2017/1904 на Комисията от 18 октомври 2017 година за разрешаване на употребата на препарат от Bacillus licheniformis DSM 28710 като фуражна добавка за пилета за угояване и пилета, отглеждани за кокошки носачки (притежател на разрешението Huvepharma NV) (Текст от значение за ЕИП. )

text:
                  19.10.2017

                  BG

                  Официален вестник на Европейския съюз

                  L 269/27

            РЕГЛАМЕНТ ЗА ИЗПЪЛНЕНИЕ (ЕС) 2017/1904 НА КОМИСИЯТА
      от 18 октомври 2017 година
      за разрешаване на употребата на препарат от Bacillus licheniformis DSM 28710 като фуражна добавка за пилета за угояване и пилета, отглеждани за кокошки носачки (притежател на разрешението Huvepharma NV)
      (текст от значение за ЕИП)
      ЕВРОПЕЙСКАТА КОМИСИЯ,
      като взе предвид Договора за функционирането на Европейския съюз,
      като взе предвид Регламент (ЕО) № 1831/2003 на Европейския парламент и на Съвета от 22 септември 2003 г. относно добавки за използване при храненето на животните (1), и по-специално член 9, параграф 2 от него,
      като има предвид, че:

                  (1)

                  В Регламент (ЕО) № 1831/2003 се предвижда разрешителен режим за добавките, предвидени за употреба при храненето на животните, и се посочват основанията и процедурите за предоставянето на такова разрешение.

                  (2)

                  В съответствие с член 7 от Регламент (ЕО) № 1831/2003 беше подадено заявление за разрешаване на употребата на препарат от Bacillus licheniformis DSM 28710. Посоченото заявление бе придружено от данните и документите, изисквани съгласно член 7, параграф 3 от Регламент (ЕО) № 1831/2003.

                  (3)

                  Това заявление се отнася до разрешаването на употребата на препарат от Bacillus licheniformis DSM 28710 като фуражна добавка за пилета за угояване и пилета, отглеждани за кокошки носачки, която да бъде класифицирана в категорията „зоотехнически добавки“.

                  (4)

                  В становището си от 18 октомври 2016 г. (2) Европейският орган за безопасност на храните („Органът“) заключи, че при предложените условия на употреба препаратът от Bacillus licheniformis DSM 28710 не се отразява неблагоприятно върху здравето на животните и на човека, нито върху околната среда, както и че препаратът може да подобри съотношението фураж/наддаване при пилетата за угояване и че това заключение може да се отнесе и за пилетата, отглеждани за кокошки носачки. Органът не счита, че са необходими специални изисквания за мониторинг след пускането на пазара. Той също така провери доклада относно метода за анализ на фуражната добавка във фуражите, представен от референтната лаборатория, определена с Регламент (ЕО) № 1831/2003.

                  (5)

                  При оценката на препарата от Bacillus licheniformis DSM 28710 беше установено, че предвидените в член 5 от Регламент (ЕО) № 1831/2003 условия за издаване на разрешение са изпълнени. Поради това употребата на посочения препарат следва да бъде разрешена съгласно предвиденото в приложението към настоящия регламент.

                  (6)

                  Мерките, предвидени в настоящия регламент, са в съответствие със становището на Постоянния комитет по растенията, животните, храните и фуражите,

            ПРИЕ НАСТОЯЩИЯ РЕГЛАМЕНТ:
      Член 1
      Разрешава се употребата на посочения в приложението препарат, който принадлежи към категорията „зоотехнически добавки“ и към функционалната група „стабилизатори на чревната флора“, като добавка при храненето на животните при спазване на условията, определени в същото приложение.
      Член 2
      Настоящият регламент влиза в сила на двадесетия ден след деня на публикуването му в Официален вестник на Европейския съюз.

         Настоящият регламент е задължителен в своята цялост и се прилага пряко във всички държави членки.
         Съставено в Брюксел на 18 октомври 2017 година.

               За Комисията

               Председател

            Jean-Claude JUNCKER

         (1)  ОВ L 268, 18.10.2003 г., стр. 29.

         (2)  EFSA Journal (Бюлетин на ЕОБХ), 2016;14(11):4615.

         ПРИЛОЖЕНИЕ

                     Идентификационен номер на добавката

                     Наименование на притежателя на разрешението

                     Добавка

                     Състав, химична формула, описание, метод за анализ

                     Вид или категория на животните

                     Максимална възраст

                     Минимално съдържание

                     Максимално съдържание

                     Други разпоредби

                     Срок на валидност на разрешението

                     CFU/kg пълноценен фураж със съдържание на влага 12 %

                        Категория: „зоотехнически добавки“. Функционална група: „стабилизатори на чревната флора“.

                     4b1828

                     Huvepharma NV

                        Bacillus licheniformis DSM 28710

                        Състав на добавката

                     Препарат от Bacillus licheniformis DSM 28710
                     с минимално съдържание на 3,2 × 109 CFU/g добавка.
                     В твърдо състояние

                        Характеристика на активното вещество

                     Жизнеспособни спори на Bacillus licheniformis DSM 28710

                        Метод за анализ
                         (1)

                     За преброяването на Bacillus licheniformis DSM 28710 в добавката, премиксите и фуражите:
                     Метод чрез разстилане върху пластина EN 15784
                     За идентификацията на Bacillus licheniformis DSM 28710: Идентификация: пулсова гел електрофореза (PFGE)

                     Пилета за угояване
                     Пилета, отглеждани за кокошки носачки

                     —

                     1,6 × 109

                     —

                                 1.

                                 В упътването за употреба на добавката и премиксите се посочват условията на съхранение и устойчивостта при топлинна обработка.

                                 2.

                                 Разрешава се употребата във фуражи, съдържащи следните разрешени кокцидиостатици: декохинат, диклазурил, халофугинон, никарбазин, робенидин хидрохлорид, ласалоцид А натрий, мадурамицин амоний, монензин натрий, наразин или салиномицин натрий.

                                 3.

                                 За потребителите на добавката и премиксите стопанските субекти в областта на фуражите установяват процедури за безопасна работа и организационни мерки за преодоляване на потенциалните рискове в резултат на употребата им. Когато тези рискове не могат да бъдат отстранени или сведени до минимум чрез споменатите процедури и мерки, добавката и премиксите се използват с лични предпазни средства, включително средства за защита на кожата и на очите.

                     8 ноември 2027 г.

            (1)  Подробна информация за методите за анализ може да бъде намерена на интернет адреса на референтната лаборатория: https://ec.europa.eu/jrc/en/eurl/feed-additives/evaluation-reports


title: Регламент за изпълнение (ЕС) 2015/65 на Комисията от 16 януари 2015 година за установяване на стандартни стойности при внос с цел определяне на входната цена на някои плодове и зеленчуци

text:
                  17.1.2015

                  BG

                  Официален вестник на Европейския съюз

                  L 11/68

         РЕГЛАМЕНТ ЗА ИЗПЪЛНЕНИЕ (ЕС) 2015/65 НА КОМИСИЯТА
         от 16 януари 2015 година
         за установяване на стандартни стойности при внос с цел определяне на входната цена на някои плодове и зеленчуци
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕО) № 1308/2013 на Европейския парламент и на Съвета от 17 декември 2013 г. за установяване на обща организация на селскостопанските пазари и за отмяна на регламенти (ЕИО) № 922/72, (ЕИО) № 234/79, (ЕО) № 1037/2001 и (ЕО) № 1234/2007 (1),
         като взе предвид Регламент за изпълнение (ЕС) № 543/2011 на Комисията от 7 юни 2011 г. за определяне на подробни правила за прилагането на Регламент (ЕО) № 1234/2007 на Съвета по отношение на секторите на плодовете и зеленчуците и на преработените плодове и зеленчуци (2), и по-специално член 136, параграф 1 от него,
         като има предвид, че:

                     (1)

                     В изпълнение на резултатите от Уругвайския кръг на многостранните търговски преговори в Регламент за изпълнение (ЕС) № 543/2011 са посочени критериите, по които Комисията определя стандартните стойности при внос от трети държави за продуктите и периодите, посочени в приложение XVI, част A от същия регламент.

                     (2)

                     Стандартната стойност при внос се изчислява за всеки работен ден съгласно член 136, параграф 1 от Регламент за изпълнение (ЕС) № 543/2011, като се вземат под внимание променливите данни за всеки ден. В резултат на това настоящият регламент следва да влезе в сила в деня на публикуването му в Официален вестник на Европейския съюз,

               ПРИЕ НАСТОЯЩИЯ РЕГЛАМЕНТ:

            Член 1
            Стандартните стойности при внос, посочени в член 136 от Регламент за изпълнение (ЕС) № 543/2011, са определени в приложението към настоящия регламент.

            Член 2
            Настоящият регламент влиза в сила в деня на публикуването му в Официален вестник на Европейския съюз.

            Настоящият регламент е задължителен в своята цялост и се прилага пряко във всички държави членки.
            Съставено в Брюксел на 16 януари 2015 година.

                  За Комисията,

                  от името на председателя,

               Jerzy PLEWA

                  Генерален директор на генерална дирекция „Земеделие и развитие на селските райони“

            (1)  ОВ L 347, 20.12.2013 г., стр. 671.

            (2)  ОВ L 157, 15.6.2011 г., стр. 1.

            ПРИЛОЖЕНИЕ

               Стандартни стойности при внос за определяне на входната цена на някои плодове и зеленчуци

                        (EUR/100 kg)

                        Код по КН

                        Код на третa държавa (1)

                        Стандартна стойност при внос

                        0702 00 00

                        AL

                        62,0

                        EG

                        260,4

                        IL

                        127,8

                        MA

                        115,7

                        TR

                        114,9

                        ZZ

                        136,2

                        0707 00 05

                        JO

                        241,9

                        MA

                        66,8

                        TR

                        170,4

                        ZZ

                        159,7

                        0709 91 00

                        EG

                        119,3

                        ZZ

                        119,3

                        0709 93 10

                        MA

                        228,7

                        TR

                        168,5

                        ZZ

                        198,6

                        0805 10 20

                        EG

                        47,4

                        MA

                        57,3

                        TR

                        62,5

                        ZA

                        97,5

                        ZZ

                        66,2

                        0805 20 10

                        IL

                        140,0

                        MA

                        87,2

                        ZZ

                        113,6

                        0805 20 30 , 0805 20 50 , 0805 20 70 , 0805 20 90

                        IL

                        102,7

                        KR

                        153,2

                        MA

                        82,2

                        TR

                        116,8

                        ZZ

                        113,7

                        0805 50 10

                        TR

                        69,7

                        ZZ

                        69,7

                        0808 10 80

                        BR

                        65,5

                        CL

                        84,5

                        US

                        151,8

                        ZZ

                        100,6

                        0808 30 90

                        CN

                        92,1

                        TR

                        108,4

                        US

                        138,7

                        ZZ

                        113,1

               (1)  Номенклатура на държавите, определена с Регламент (ЕО) № 1106/2012 на Комисията от 27 ноември 2012 година за прилагане на Регламент (ЕО) № 471/2009 на Европейския парламент и на Съвета относно статистиката на Общността за външната търговия с трети страни по отношение на актуализиране на номенклатурата на държавите и териториите текст от значение за ЕИП (ОВ L 328, 28.11.2012 г., стр. 7). Код „ZZ“ означава „с друг произход“.


title: Регламент за изпълнение (ЕС) 2017/1900 на Комисията от 18 октомври 2017 година за вписване на наименование в регистъра на защитените наименования за произход и защитените географски указания [Varaždinsko zelje (ЗНП)]

text:
               19.10.2017

               BG

               Официален вестник на Европейския съюз

               L 269/7

         РЕГЛАМЕНТ ЗА ИЗПЪЛНЕНИЕ (ЕС) 2017/1900 НА КОМИСИЯТА
   от 18 октомври 2017 година
   за вписване на наименование в регистъра на защитените наименования за произход и защитените географски указания [Varaždinsko zelje (ЗНП)]
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕС) № 1151/2012 на Европейския парламент и на Съвета от 21 ноември 2012 г. относно схемите за качество на селскостопанските продукти и храни (1), и по-специално член 52, параграф 3, буква б) от него,
   като има предвид, че:

               (1)

               В съответствие с член 50, параграф 2, буква а) от Регламент (ЕС) № 1151/2012 заявлението за регистрация на наименованието „Varaždinsko zelje“ като защитено наименование за произход (ЗНП), подадено от Хърватия, бе публикувано в Официален вестник на Европейския съюз
                   (2).

               (2)

               „Varaždinsko zelje“ е зеле, добивано от старинния зелев сорт за съхранение „Varaždinski kupus“ (Brassica oleracea var. capitata f. Alba), отглеждан в административните граници на окръг Вараждин в Хърватия.

               (3)

               На 7 октомври 2015 г. Комисията получи уведомление за възражение от Словения. Съответното мотивирано възражение беше получено от Комисията на 4 декември 2015 г.

               (4)

               Комисията определи посоченото възражение за допустимо, поради което с писмо от 28 януари 2016 г. тя прикани Хърватия и Словения да проведат в срок от три месеца необходимите консултации, за да постигнат съгласие в съответствие с вътрешните си процедури.

               (5)

               По искане на заявителя крайният срок за консултацията беше удължен с още три месеца.

               (6)

               Между страните не беше постигнато съгласие. Информацията относно необходимите консултации, проведени между Хърватия и Словения, беше надлежно представена на Комисията. Поради това Комисията следва да приеме решение в съответствие с процедурата, посочена в член 52, параграф 3, буква б) от Регламент (ЕС) № 1151/2012, като отчете резултатите от тези консултации.

               (7)

               В съответствие с член 10, параграф 1, букви б) и в) от Регламент (ЕС) № 1151/2012 вносителят на възражението заяви, че регистрацията на „Varaždinsko zelje“ като защитено наименование за произход е в противоречие с член 6, параграф 2 от Регламент (ЕС) № 1151/2012 и че тя застрашава съществуването на идентично наименование на продукт, който законно се предлага на пазара в продължение на повече от пет години преди публикацията съгласно член 50, параграф 2, буква а).

               (8)

               Твърди се, че наименованието „Varaždinsko zelje“ е в противоречие с омонимното наименование на сорт зеле, регистриран от 1967 г. Сортът „Varaždinski“ е вписан в Списъка на домашни или одомашнени чужди сортове семена от земеделски растителни видове на Социалистическа федеративна република Югославия (СФРЮ) през 1967 г. След това, през 1989 г., той е регистриран в същия списък като „Varaždinski kupus“/„Varaždinsko zelje“. Понастоящем този сорт е включен в списъците на всички държави, възникнали след разпадането на СФРЮ. Република Словения регистрира сорта „Varaždinski“/„Varaždinsko“ след обявяването на независимост. Хърватският сорт „Varaždinski kupus“ и словенските сортове „Varaždinsko 2“ и „Varaždinsko 3“ са вписани в общия каталог на сортовете от зеленчукови видове на Европейския съюз.

               (9)

               Според вносителя на възражението продукцията от тези сортове е известна като „Varaždinsko zelje“ в Словения, Сърбия, Босна и Херцеговина, БЮРМ и Черна гора. Той твърди също така, че в Република Словения зелето от сорт Varaždinsko се произвежда от повече от 75 години. По-специално, производството за пазара на прясно зеле от сорта Varaždinsko в Словения се оценява на между 2 800 и 4 000 тона годишно.

               (10)

               Според възразяващата страна регистрирането на „Varaždinsko zelje“ може да заблуди потребителите в Република Словения, тъй като производителите и потребителите там не свързват „Varaždinsko zelje“ с произхода или територията, посочени в точка 4 на единния документ, а преди всичко с качество и пригодност за приготвяне на кисело зеле.

               (11)

               Вносителят на възражението твърди, че регистрацията на предложеното наименование би застрашила съществуването на идентичното словенско наименование „Varaždinsko zelje“ за този сорт по отношение на продуктите, които са били законно на пазара на Република Словения. Регистрацията на предложеното наименование би довела до икономически щети за производителите на „Varaždinsko zelje“ в Република Словения, тъй като те биха били принудени да се откажат от производството. Това би застрашило и производството на семена за два словенски сорта зеле, които са регистрирани в общия каталог на Европейския съюз, „Varaždinsko 2“ и „Varaždinsko 3“, тъй като продуктът от тези сортове се продава в Словения като зеле Varaždinsko.

               (12)

               Комисията извърши оценка на аргументите, изложени в мотивираните възражения и в предоставената ѝ информация относно консултациите между заинтересованите страни, и стигна до заключението, че наименованието „Varaždinsko zelje“ следва да бъде регистрирано като ЗНП.

               (13)

               Изискванията за регистрацията на „Varaždinsko zelje“ като ЗНП са изпълнени. Продуктът притежава характеристики, по-специално високо общо съдържание на феноли и флавоноиди, високо съдържание на сухо вещество и изключително високо съдържание на захар, които се дължат основно на природните и човешките фактори на неговата особена географската среда. Високото съдържание на сухо вещество и изключително високото съдържание на захар във „Varaždinsko zelje“ са резултат от начина на производство, а именно вследствие на това, че продуктът се оставя на полето до късна есен, благодарение на устойчивостта му на ниски температури. Високото общо съдържание на феноли и флавоноиди във „Varaždinsko zelje“ се дължи на генетичните характеристики на продукта, както и на условията на отглеждане и на околната среда. „Varaždinsko zelje“ се произвежда само от семена от зелевия сорт за съхранение „Varaždinski kupus“, вписан в регистъра на сортовете растения на ЕС. Терминът „сорт за съхранение“ означава, че семената се произвеждат единствено в определения географски район и никъде другаде.

               (14)

               Що се отнася до твърдението относно заблуждаващия характер на наименованието, Комисията счита, че наименованието се отнася до района, в който се произвежда продуктът. То не може само по себе си да подведе потребителите относно произхода на продукта.

               (15)

               Колкото до твърдението, че предложеното за регистрация наименование е омонимно с два регистрирани зелеви сорта и че регистрацията застрашава съществуването на продукцията от тези сортове, известна като „Varaždinsko zelje“, в Словения, Сърбия, Босна и Херцеговина, БЮРМ и Черна гора, Комисията отбелязва, че при продукта, предлаган на пазара в Словения, терминът „Varaždinsko“, използван за описване на „zelie“ (зеле на словенски език), просто посочва сорта на зелето. Наименованието „Varaždinsko zelje“, както се използва в Словения, показва, че продуктът се състои от зеле от сорта Varaždinsko. Не бяха открити данни за използването на наименованието независимо от сорта на зелето. Предвид гореизложеното и предвид факта, че функцията на термина „Varaždinsko“ като указание за сорт преобладава, Комисията счита, че не е целесъобразно да се предвиди преходен период за използването на словенското наименование „Varaždinsko zelje“.

               (16)

               Използването при етикетиране обаче на наименованията на сортовете „Varaždinsko 2“ и „Varaždinsko 3“, регистрирани в общия каталог на сортовете от зеленчукови видове на Европейския съюз, все пак е позволено за семена и зеле, произведени извън географския район, за неограничено време. Съгласно член 42 от Регламент (ЕС) № 1151/2012, независимо от регистрацията на наименованието „Varaždinsko zelje“ като ЗНП, наименованията „Varaždinsko 2“ и „Varaždinsko 3“ могат да се използват при етикетиране, стига да са изпълнени свързаните с това условия. По-специално, етикетът на зелето следва да съдържа ясно указване на страната на произход и да не включва никакво загатване на Хърватия. Наред с другото, това ще гарантира правилното информиране на потребителите в сравнение с продукта, предлаган на пазара под регистрираното ЗНП.

               (17)

               Предвид гореизложеното наименованието „Varaždinsko zelje“ следва да бъде вписано в регистъра на защитените наименования за произход и защитените географски указания.

               (18)

               Мерките, предвидени в настоящия регламент, са в съответствие със становището на Комитета по качеството на селскостопанските продукти,

         ПРИЕ НАСТОЯЩИЯ РЕГЛАМЕНТ:
   Член 1
   Регистрира се наименованието „Varaždinsko zelje“ (ЗНП).
   Наименованието, посочено в първата алинея, се използва за идентифициране на продукт от клас 1.6. „Плодове, зеленчуци и зърнени храни, пресни или преработени“ от приложение XI към Регламент за изпълнение (ЕС) № 668/2014 на Комисията (3).
   Член 2
   Когато в съответствие с член 42, параграф 1 от Регламент (ЕС) № 1151/2012 понятието „Varaždinsko“ се използва при етикетирането с обозначаване на сорта на зелето, държавата на произход трябва също да бъде посочена в същото полезрение с букви с еднакъв размер като тези на наименованието.
   В такива случаи се забранява използването върху етикетите на знамена, емблеми, знаци или други графични изображения, които може да заблудят потребителите, най-вече по отношение на характеристиките или произхода на продукта.
   Член 3
   Настоящият регламент влиза в сила на двадесетия ден след деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 18 октомври 2017 година.

            За Комисията

            Председател

         Jean-Claude JUNCKER

      (1)  ОВ L 343, 14.12.2012 г., стр. 1.

      (2)  ОВ C 223, 8.7.2015 г., стр. 7.

      (3)  Регламент за изпълнение (ЕС) № 668/2014 на Комисията от 13 юни 2014 г. за определяне на правила за прилагането на Регламент (ЕС) № 1151/2012 на Европейския парламент и на Съвета относно схемите за качество на селскостопанските продукти и храни (ОВ L 179, 19.6.2014 г., стр. 36).